钦定古今图书集成/明伦汇编/交谊典/第077卷 > 《雨霖铃》前人
## 钦定古今图书集成/明伦汇编/交谊典/第077卷 > 《雨霖铃》前人

寒蝉凄切。对长亭晚，骤雨初歇。都门帐饮无绪，方留
恋处，兰舟催发。执手相看泪眼，竟无语凝咽。念去去、
千里烟波，暮霭沈沈楚天阔。多情自古伤离别。更
那堪、冷落清秋节。今宵酒醒何处，杨柳岸、晓风残月。
此去经年，应是良辰，好景虚设。便总有、千种风情，更
与何人说。